Κατάκτηση της Ιερουσαλήμ από τους Σασσανίδες

Η κατάκτηση της Ιερουσαλήμ από τους Σασσανίδες στις αρχές τού 614 ήταν μία σημαντική εξέλιξη στον Ρωμαιο-Σασσανιδικό Πόλεμο τού 602-628. Ήταν το αποτέλεσμα μίας μεγάλης επίθεσης τής αυτοκρατορίας των Σασσανιδών στην Εύφορη Ημισέληνο, που κορυφώθηκε με την προσάρτηση τής Ιερουσαλήμ και ολόκληρης τής Παλαιστίνης Πρώτης. Η προέλαση των Σασσανιδών είχε ενισχυθεί από το έγκαιρο ξεκίνημα τής εβραϊκής επανάστασης εναντίον τού Ηρακλείου, λόγω δεκαετιών διωγμού των Εβραίων και των Σαμαρειτών από τη Ρωμαϊκή Αυτοκρατορία, αν και η ίδια η δυναστεία τού Ηρακλείου ήταν στην εξουσία μόνο για τέσσερα χρόνια.

Το 613 ο βασιλιάς των Σασσανιδών Χοσρόης Β΄ είχε διορίσει τον αρχηγό τού στρατού του Σαχρβαράζ, να ηγηθεί μίας εκστρατείας στην Ρωμαϊκή Διοίκηση τής Ανατολής. Υπό τη διοίκηση τού Σαχρβαράζ, ο στρατός των Σασσανιδών προχώρησε στην εξασφάλιση νικών στην Αντιόχεια και στην Καισάρεια Παραλία, η οποία ήταν η διοικητική πρωτεύουσα τής Παλαιστίνης Πρώτης.  Μέχρι τότε, το μεγάλο εσωτερικό λιμάνι είχε γεμίσει με λάσπη και ήταν άχρηστο, αλλά η πόλη συνέχισε να αποτελεί σημαντικό ναυτικό κόμβο, αφότου ο Ρωμαίος αυτοκράτορας Αναστάσιος Α΄ ο Δίκορος διέταξε την ανακατασκευή τού εξωτερικού λιμανιού. Η επιτυχής κατάληψη τής πόλης και τού λιμανιού είχε δώσει στους Σασσανίδες στρατηγική πρόσβαση στη Μεσόγειο Θάλασσα, και οι τάξεις τους ενισχύθηκαν από τον Νεεμία μπεν Χουσιήλ  και τον Βενιαμίν τής Τιβεριάδος, οι οποίοι στρατολόγησαν και όπλισαν Εβραίους επαναστάτες σε όλη τη Γαλιλαία, συμπεριλαμβανομένων των πόλεων Τιβεριάδος και Ναζαρέτ. Συνολικά, μεταξύ 20.000 και 26.000 Εβραίοι επαναστάτες εντάχθηκαν στην επίθεση τού στρατού των Σασσανιδών στη Ρωμαϊκή Ιερουσαλήμ. Μέχρι τα μέσα τού 614 οι Σασσανίδες είχαν καταλάβει την πόλη, αλλά οι πηγές ποικίλλουν ως προς το αν αυτό συνέβη χωρίς αντίσταση από τον Ρωμαϊκό στρατό  ή μετά από πολιορκία και διάρρηξη τού τείχους με πυροβολικό.

Μετά την πτώση τής Ιερουσαλήμ στη συμμαχία Σασσανιδών-Εβραίων, η πόλη βυθίστηκε στο χάος και την αναταραχή. Με εντολή τού Χοσρόη Β΄, ο στρατός των Σασσανιδών εντόπισε τον Τίμιο Σταυρό, στο οποίο οι Χριστιανοί πιστεύουν ότι χρησιμοποιήθηκε για τη σταύρωση τού Ιησού το  33, και τον μετέφερε στην Κτησιφώντα. Η κατάκτηση των Σασσανιδών διέκοψε την αιώνια Ρωμαϊκή απαγόρευση εισόδου των Εβραίων στην Ιερουσαλήμ, και οι Εβραίοι μπόρεσαν να εισέλθουν στην πόλη για πρώτη φορά από την εξέγερση τού Μπαρ Καχμπά το 136. Οι πηγές για τις χριστιανικές απώλειες κατά τη διάρκεια αυτής τής περιόδου ποικίλλουν σε μεγάλο βαθμό, με ορισμένες να τοποθετούν τον αριθμό των νεκρών και τραυματιών σε λίγες χιλιάδες, και άλλες στις δεκάδες χιλιάδες, ή και περισσότερο. Οι Ρωμαίοι τελικά ανέκτησαν τα χαμένα εδάφη τους, πριν εκδιωχθούν από τη μουσουλμανική κατάκτηση τού Λεβάντε το 638 με την οποία ήρθη η απαγόρευση των Εβραίων, και η χριστιανική κυριαρχία στην Ιερουσαλήμ επανήλθε με τιςΣταυροφορίες.
αριστερά|μικρογραφία|Η Χρυσή Πύλη πιθανότατα χτίστηκε γύρω στο 520 μ.Χ. 

 Δείτε επίσης 
 Ιουδαϊκο-ρωμαϊκοί πόλεμοι
 Λίστα συγκρούσεων στην Εγγύς Ανατολή
 Μονή των Παρθένων
 Πολιορκία της Ιερουσαλήμ (αποσαφήνιση), κατάλογος πολιορκιών και μαχών της Ιερουσαλήμ

 Αναφορές 

 Πρωτογενείς πηγές 
 Αντίοχος Στρατηγός, Η κατάληψη της Ιερουσαλήμ από τους Πέρσες το 614 μ.Χ., FC Conybeare, English Historical Review 25 (1910) σελ. 502–517.
 Σεβέος κεφάλαιο 24, [Ρόμπερτ Μπεντρόσιαν]
 Sefer Zerubbabel, [John C. Reeves. Πανεπιστήμιο της Βόρειας Καρολίνας στο Charlotte.]

 Περαιτέρω ανάγνωση 
 Greatrex, Geoffery (2018). "Jerusalem, Persian sack and occupation". In Nicholson, Oliver (ed.). The Oxford Dictionary of Late Antiquity. Oxford: Oxford University Press. ISBN 978-0-19-866277-8.

Κατηγορία:Πολιορκίες της Βυζαντινής Αυτοκρατορίας
Κατηγορία:Σελίδες με μη επιθεωρημένες μεταφράσεις